  Туспуктэм: Руслан Нуриахметов Майя Бывальцева Удмуртиысь зоопарклэн 15 ар тырмонэзлы выль экспозиция усьтозы. Отысь уйпал пужейёсты, якъёсты, хайленд выжыысь шотланд скалъёсты адӟыны луоз. Со сярысь улосвыл тӧролэн но кивалтэтлэн пресс-службазы ивортӥз. « 10-тӥ куарусёнэ ми выль экспозициез усьтом, <…> отын поръяны сюресъёс но пӧйшуръёсын выль вольеръёс луозы. Пӧлазы якъёс, уйпал пужейёс, озьы ик шотланд гурезь скал – хайленд, татчы со нырысьсэ вуоз » Денис Удалов, Удмуртиысь инкуазь узырлыкъёсъя но инкуазез утёнъя министр 2023-тӥ арын Удмуртииысь зоопарк инкузь узырлыкъёсъя министерствоен чаклано ужъюрт луиз.  Туэ зоопарк укмыс миллионэтӥ кунозэ пумитаз ни. Та дыре татын 750-лэсь трос пӧйшуръёс уло, 15 ар талэсь азьло 100-лэсь ӧжыт вал. Тегъёс: Удмуртия Зоопарк пӧйшуръёс Ижкар  